Tolong jelaskan mengenai Sejarah dari Sekolah Jenis Kebangsaan (T) Nilai dalam bahasa melayu

Pada Tahun 2015, Sjkt Nilai mendapat Anugerah Akademik Terbilang  2015 dalam kategori terbilang pencapaian UPSR Tahun 2014 dari Jabatan Pendidikan Negeri Sembilan. Pada tahun 2014, keputusan UPSR Sjkt Nilai berjaya mendapat Gred Purata Sekolah ialah 1.78 dan peratus kelulusan sebanyak 80.4 %.

Tahun 2017, Sjkt Nilai dipilih untuk pelaksanan Dwibahasa atau Dual Language Programme (DLP). DLP adalah satu program di bawah Dasar Memartabatkan Bahasa Malaysia Memperkukuhkan Bahasa Inggeris (MBMMBI). Ia dilaksanakan di Sekolah Kebangsaan dan Sekolah Menengah Kebangsaan Kementerian Pendidikan Malaysia (KPM) secara rintis pada tahun 2016 melibatkan 300 buah sekolah. Program DLP memberi pilihan kepada sekolah-sekolah yang layak untuk menjalankan sesi pengajaran dan pembelajaran dalam bahasa Inggeris selain daripada bahasa Malaysia bagi mata pelajaran Matematik, Sains, Teknologi Maklumat dan Komunikasi. Pelaksanaan DLP bertujuan untuk menyokong penguasaan kemahiran berbahasa Inggeris murid melalui peningkatan masa pendedahan kepada bahasa Inggeris secara tidak langsung. Dengan pengukuhan dwibahasa seseorang murid, DLP boleh memberi peluang kepada murid untuk meningkatkan akses, penerokaan pelbagai ilmu untuk bersaing di peringkat global serta meningkatkan kebolehpasaran murid di alam pekerjaan